
ROMÂNIA

JUDEŢUL TIMIŞ

MUNICIPIUL TIMIŞOARA

ADMINISTRATOR PUBLIC
BIROUL SALUBRIZARE

        SC2019 - 32269 din 12.12.2019
REFERAT DE APROBARE A PROIECTULUI DE HOTĂRÂRE
privind aprobarea tarifelor distincte, precum  și majorarea tarifelor unice și a tarifelor distincte, aprobate în Hotărârea de Consiliu Local nr. 398 din 25.07.2019, practicate de RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport a deșeurilor municipale desfășurată în zona 1 a județului Timiș, în baza Contractului de delegare prin concesiune a activității de colectare și transport a deșeurilor nr. 2303/08.12.2017
1. Descrierea situației actuale
Prin Hotărârea de Consiliu Local nr. 200/22.04.2008 s-a aprobat acordul participării Consiliului Local al Municipiului Timişoara ca membru în cadrul Asociației de Dezvoltare Intercomunitară a Deșeurilor Timiș -  ADID alături de Consiliul Judeţean Timiş iar prin Hotărârea Adunării Generale a Asociaţilor ADID Timiş      nr. 1/07.04.2015 s-au consemnat membrii care au aderat la asociaţie implicit şi a Municipiului Timişoara. 

În urma unei proceduri publice de achiziție organizată de Asociația de Dezvoltare Intercomunitară Deșeuri  - ADID Timis, RETIM ECOLOGIC SERVICE SA, a fost desemnat operatorul câștigător pentru prestarea serviciului de colectare și transport deșeuri în zona 1 de colectare a județului Timiș,  zonă din care face parte și Municipiul Timișoara, încheindu-se în acest sens contractul de delegare prin concesiune nr. 2303/08.12.2017. 

Prin adresa CM2019-24 din 29.05.2019, Asociația de Dezvoltare Intercomunitară Deșeuri ADID Timiș,  a solicitat pentru RETIM ECOLOGIC SERVICE SA, aprobare pentru modificarea tarifelor practicate de RETIM ECOLOGIC SERVICE SA, astfel prin Hotărârea de Consiliu Local al Municipiului Timișoara nr. 398 din 25.07.2019, aceste tarife au fost modificate.  
Conform:

· Ordonanței de Urgență nr. 74 din 17 iulie 2018, pentru modificarea şi completarea Ordonanţei de urgenţă a Guvernului nr. 196/2005 privind Fondul pentru mediu contribuția pe economia circulară pentru deșeurile municipale destinate a fi eliminate prin depozitare (taxa de depozitare) se majorează de la 30 lei/tonă pentru anul 2019  la 80 lei/tonă începând cu 01.01.2020,
· Legii nr. 211/2011 privind regimul deşeurilor   și a Legii nr. 249/2015 privind modalitatea de gestionare a ambalajelor;              , 
· includerea în tarif a majorării realizate, la poarta Depozitului de Deșeuri Nepericuloase Ghizela care a fost aprobată prin Hotărârea Consiliului Județean Timiș nr. 158 din 17.07.2019, majorarea pe care operatorul de salubrizare nu a luat-o în calcul până în prezent;
· Conform art. 11 – Redevența, alin. 4, din Contractul de delegare prin concesiune nr. 2303/08.12.2017, aceasta se va actualiza anual cu indicele prețurilor de consum (IPC), comunicat de Institutul Național de Statistică. Iar prin adresa de comunicare a Institutului Național de Statistică din luna noiembrie Indicele lunar al prețurilor de Consum este de 105,21, pentru perioada aprilie 2018 – septembrie 2019;

· Modificării contribuției ANRSC, cuprins la categoria cheltuieli cu protecția mediului, care reprezintă 0,12% din Veniturile obținute din activitatea de salubrizare, datorată creșterii acestora;
Având în vedere aceste prevederi, Asociația de Dezvoltare Intercomunitară a Deșeurilor ADID Timiș a înaintat o documentație justificativă privind solicitarea de majorare a tarifelor, înregistrată la Primăria Municipiului Timișoara cu nr. CCM2019-36 din 04.12.2019. . 
2. În concluzie, ținând cont de modificările legislative și de propunerea ADID Timis luăm act de aceasta și  propunem aprobarea  tarifelor distincte, precum  și majorarea tarifelor unice și a tarifelor distincte, aprobate în Hotărârea de Consiliu Local nr. 398 din 25.07.2019, practicate de RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport a deșeurilor municipale desfășurată în zona 1 a județului Timiș, în baza Contractului de delegare prin concesiune a activității de colectare și transport a deșeurilor nr. 2303/08.12.2017

